1. **ПОЗИВ ЗА ДОСТАВЉАЊЕ ПОНУДА**
	1. **ПОДАЦИ О НАРУЧИОЦУ**/ назив, адреса, интернет страна и врста наручиоца/ Борски управни округ, ул. Моше Пијаде 19,19210 Бор, www.borski.okrug.gov.rs

**1.2. ВРСТА НАРУЧИОЦА**

 Корисник буџетских средстава( у даљем тексту : Наручиоц) на основу члана 39. и 60.став 1. Закона о јавним набакама ("Сл. Гласник РС", број 124/2012, 14/2015 и 68/2015) и Правилника о обавезним елементима конкурсне документације у поступцима јавних набавки и начину доказивања испуњености услова („Сл. гласник РС„ број 86/2015) и Прилога 3Б позива све заитересоване понуђаче да припреме и поднесу понуду у складу са законом, позивом и конкурсном документацијом.

Понуђачи морају да испуњавају све законске услове за учешће у поступку јавне набавке мале вредности.

**1.3.** **ВРСТА ПОСТУПКА ЈАВНЕ НАБАВКЕ**

 **Поступак јавне набавке мале вредности** спроводи се у складу са Законом о јавним набавкама („Сл. гласник РС“ бр.124 / 2012, 14/2015 и 68/2015) и Правилника о обавезним елементима конкурсне документације у поступцима јавних набавки и начину доказивања испуњености услова („Сл. гласник РС“ број 86/2015) и Прилога 3Б .

 На ову набавку ће се примењивати и други прописи : Закон о буџету РС за 2017. годину, Закон о општем управном поступку; Закон о облигационим односима; Закон о роковима измирења новчаних обавеза у комерцијалним трансакцијама ( „ Сл. Гласник РС“ бр.119/2012 ) Закон о планирању и изградњи ( “Сл. гласник РС” бр. бр. 72/09 ; 81/09 ; испр., 64 /2010- одлука УС и 24/2011 и 145/2014), Законом о безбедности здравља на раду („Сл.гласник РС“, бр. 101/2005) Посебне узансе о грађењу ( „ Сл.лист СФРЈ“, бр.18/77) и Нормативи за радове и материјал који се уграђује

**1.4. ПРЕДМЕТ ЈАВНЕ НАБАВКЕ**

Предмет јавне набавке су радови – **молерски (бојадерски) радови, радови на изради фасаде и керамичарски радови**

Назив и ознака из општег речника набавке:

1. 45440000-бојадерски и стакларски радови, 45442000-радови на нансошењу заштитног премаза, **45442100-бојадерски радови**
2. **45443000 – фасадни радови**
3. 45430000-постављање подних и зидхин облога, **45431100-постављање подних плочица**

**1.5. ПРОЈЕКТНИ ЗАДАТАК**

 Постојећи објекат Борског управног округа у Бору је лоциран у улици Моше Пијаде на кп. бр. 847/1 КО Бор I. Улаз у део објекта на коме треба да се изведу радови је са западне стране, а са леве и десне стане су сувласничке просторија.

Обејакт је изграђен као канцеларијски простор и користи се за потребе Борског управног округа.

* + 1. **МОЛЕРСКИ (БОЈАДЕРСКИ) РАДОВИ**

Под молерским (бојадерским) радовима подразумева се следеће:

* Уклањање и поновно враћање намештаја и опреме
* Заштита намештаја и опреме која се не може уклонити
* Заштита столарије (врата и прозора) и подова и брисање после радова
* Обрада шпалетни око отвора и делова оштећених глет масом
* Заштита грејних цеви и радијатора
* Прање и чишћење прљавих делова зидова и уклањање буђи бојење зидова и плафона на старој подлози полудисперзијом у два слоја, први слој четком, други слој ваљком
* Бојење плафона полудисперзијом са свим претходним и завршним радовима према опису у белој боји у приземљу, на првом и другом спрату - укупна површина 603,4 м²
* Бојење зидова полудисперзијом са свим предходним и завршним радњама према опису у боји коју одреди инвеститор и надзорни орган – укупна површина 1.810,7 м²
	+ 1. **РАДОВИ НА ИЗРАДИ ФАСАДЕ**
* Израда изолације фасаде од стиропора тежине 25 грама и дебљине 8 цм, лепк, стакласте мрежице и фасакрила са употребом скеле , у боји коју одреди пројектант у складу са другим деловима фасаде. Ценом обухватити заштиту прозора, улаза и пролаза као и обезбеђење градилишта – укупна површина 481 м².
	+ 1. **КЕРАМИЧАРСКИ РАДОВИ**
* Облагање тераса против клизним киселоотпорним плочицама у цементном малтеру преко хидроизолације са давањем потребних падова ради одводњавања преко постојећих сливних шлицева. Малтер радити са равиц мрежом, дебљине мин 3 цм, на првом и другом спрату - укупна површина 110.3 м²
* Израда холкера од керамичких плочица висине 10 цм које се лепе лепком за зид – укупна површина 52.8 м²
	1. **КРИТЕРИЈУМ ЗА ДОДЕЛУ УГОВОРА**

**Критеријум за оцењивање понуда је најнижа понуђена цена**. Уколико понуђач у својој понуди не наведе све јединичне цене, понуда ће бити одбијена као некомплетна.

 У ситуацији када постоје две или више понуда са истом ценом Наручилац ће избор најповољније понуде извршити на тај начин што ће изабрати понуду понуђача који је понудио краћи рок за извођење радова.

**1.7. ПРЕУЗИМАЊЕ КОНКУРСНЕ ДОКУМЕНТАЦИЈЕ**

 Конкурсна документација може се преузети **на Порталу јавних набавки** или на интернет презентацији Борског управног округа **www.borski.okrug.gov.rs**

**1.8. НАЧИН , РОК И МЕСТО ПОДНОШЕЊА ПОНУДЕ**

 Понуђачи подносе писане понуде у складу са конкурсном документацијом и позивом за подношење понуда. Понуда се доставља у затвореној коверти, са назнаком **“ПОНУДА ЗА ЈАВНУ НАБАВКУ** **БР. 06/2017 – молерски (бојадерски) радови, радови на изради фасаде и керамичарски радови**  **број ЈНМВ 06/2017. - НЕ ОТВАРАТИ**“, лично или путем поште, на адресу Борски управни округ, ул. Моше Пијаде 19,19210 Бор, **до дана 14.06.2017. године до 12,00 часова**. На полеђини коверте се наводи назив, контакт особа, број телефона и адреса понуђача.

 Понуђач може да поднесе само једну понуду.

Понуда која буде стигла до наведеног рока сматраће се благовременом и узеће се у разматрање.

Неблаговремене понуде неће се отварати и по окончању поступка отварања биће враћене понуђачу, са назнаком да је иста поднета неблаговремено.

Наручилац ће, по пријему одређене понуде, назначити датум и сат њеног пријема и понуђачу ће, на његов захтев, издати потврду о пријему.

 У потврди о пријему наручилац ће навести датум и сат пријема понуде.

 Понуду коју наручилац није примио у року одређеном за подношење понуда, односно која је примљена по истеку дана и сата до којег се могу понуде подносити, сматраће се неблаговременом.

 Наручилац ће, након окончања поступка отварања понуда, неблаговремену понуду вратити неотворену понуђачу, са назнаком да је поднета неблаговремено.

 У року за подношење понуде понуђач може да измени, допуни или опозове своју понуду, на начин који је одређен за подношење понуде. Понуђач је дужан да јасно назначи који део понуде мења односно која документа накнадно доставља.

 По истеку рока за подношење понуда понуђач не може да повуче нити да мења своју понуду, а уколико то учини или уколико не потпише уговор о јавној набавци када је његова понуда изабрана као прихватљива, наручилац може да закључи уговор са првим следећим најповољнијим понуђачем у складу са чланом 113. Закона о јавним набавкама (''Сл. гласник РС'', бр. 124/2012, 14/2015 и 68/2015).

**1.9. МЕСТО, ВРЕМЕ И НАЧИН ОТВАРАЊА ПОНУДА**

Отварање понуда обавиће се **дана 14.06.2017. године у 12,30 часова** у просторијама Борског управног округа, мала сала, на првом спрату зграде, ул. Моше Пијаде 19,19210 Бор.

**1.10. УСЛОВИ ПОД КОЈИМА ПРЕДСТАВНИЦИ ПОНУЂАЧА МОГУ УЧЕСТВОВАТИ У ПОСТУПКУ ОТВАРАЊА ПОНУДА**

Отварању понуда може присуствовати овлашћени представник понуђача који је дужан да пре почетка отварања понуда Комисији поднесе писмено овлашћење за учешће у поступку отварања понуда (“ОБРАЗАЦ 4„ у конкурсној документацији).

**1.11. РОК ЗА ДОНОШЕЊЕ ОДЛУКЕ**

Одлука о додели уговора, која ће бити образложена и која ће садржати податке из извештаја о стручној оцени понуда податке у услове из члана 105. и 108. Закона о јавним набавкама, наручилац ће донети у оквирном року који не може бити дужи од десет дана од дана отварања понуда.

**1.12. ЛИЦЕ ЗА КОНТАКТ**

Додатне информације и објашњења могу се добити сваког радног дана од особа за контакт на телефон 030-422-946, од 7,30-15,30 часова.

 Контакт особе су : Мирјана Првуловић и Бојан Стојичић.